Diari Oficial de la Generalitat Valenciana


Sumari del DOGV 4656, del 23-12-2003 (2003/13146)

ORDRE de 26 de novembre de 2003 de la Conselleria de Territori i Habitatge, sobre delegació de competències sancionadores.
--------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13717


Data del document
:   26-11-2003

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Conselleria Territori i Vivenda
    * competència administrativa

ORDRE de 26 de novembre de 2003 de la Conselleria de Territori i Habitatge, sobre delegació de competències sancionadores. [2003/X13193]
  
A la vista del que disposa l'article 74 de la Llei 1/2002, de 26 de febrer, per la qual es modifica la Llei 5/1983, de 30 de desembre, de Govern Valencià, en relació amb l'article 8 del Decret 109/2003, d'11 de juliol, del Consell de la Generalitat Valenciana, pel qual s'aprova el Reglament orgànic i funcional de la Conselleria de Territori i Habitatge, la Secretaria Autonòmica de Territori i Medi Ambient, dependent del conseller, és l'òrgan al qual correspon dirigir i coordinar els centres directius adscrits sota la seua dependència, com també les unitats administratives integrades en aquests.
  
Fent ús de les facultats que em confereixen els articles 68.1 i 25 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana,
  
ORDENE
  
Article 1
  
Delegar en la Secretaria Autonòmica de Territori i Medi Ambient la potestat sancionadora atribuïda per les lleis sectorials al conseller de Territori i Habitatge en les matèries la competència de les quals li ha sigut atribuïda de conformitat amb el Decret 7/2003, de 21 de juny, del president de la Generalitat, pel qual s'assignen competències a les conselleries i amb el Decret 119/2003, d'11 de juliol del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge.
  
Article 2
  
La delegació de competències que es disposa en la present ordre no serà obstacle perquè el conseller de Territori i Habitatge puga avocar el coneixement i la resolució de tots els assumptes que considere oportuns que; així mateix podrà revocar la delegació conferida en qualsevol moment, de conformitat amb el que estableix l'article 68.5 de la Llei 5/1983, de 30 de desembre, de Govern Valencià, modificada per la Llei 1/2002, de 26 de febrer, de la Generalitat Valenciana.
  
Article 3
  
Les resolucions que es dicten per raó de la delegació conferida per aquesta ordre posaran fi a la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Article 4
  
Sempre que es faça ús de la delegació de funcions contingudes en aquesta ordre, caldrà indicar-ho en la resolució adoptada, segons estableix l'article 68.6 de la Llei 5/1983, de Govern Valencià, modificada per la Llei 1/2002, de 26 de febrer, de la Generalitat Valenciana i article 13.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de novembre de 2003
  
El conseller de Territori i Habitatge,